pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-มหาดไทยพร้อมเดินหน้า Kick off “ไทยนิยม ยั่งยืน” พร้อมกันทั่วประเทศ 21 ก.พ.นี้
วันอังคารที่ 20 กุมภาพันธ์ 2561
มหาดไทยพร้อมเดินหน้า Kick off “ไทยนิยม ยั่งยืน” พร้อมกันทั่วประเทศ 21 ก.พ.นี้
มหาดไทยพร้อมเดินหน้า Kick off “ไทยนิยม ยั่งยืน” พร้อมกันทั่วประเทศ 21 ก.พ.นี้
วันนี้ (20 ก.พ.61) ที่กระทรวงมหาดไทย นายนิสิต จันทร์สมวงศ์ รองปลัดกระทรวงมหาดไทย ในฐานะโฆษกกระทรวงมหาดไทย เปิดเผยว่า ตามที่รัฐบาลได้มอบหมายให้กระทรวงมหาดไทยเป็นหน่วยงานหลักในการขับเคลื่อนการดําเนินงานโครงการไทยนิยม ยั่งยืน ซึ่ง พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ในฐานะกรรมการและเลขานุการคณะกรรมการอํานวยการขับเคลื่อนการพัฒนาประเทศตามโครงการไทยนิยม ยั่งยืน ได้มอบนโยบายและแนวทางการขับเคลื่อนการพัฒนาประเทศแบบไทยนิยม รวมทั้งได้มอบแนวทางการดําเนินโครงการไทยนิยม ยั่งยืน ให้แก่คณะกรรมการขับเคลื่อนการพัฒนาประเทศตามโครงการไทยนิยม ยั่งยืน ระดับจังหวัด กรุงเทพมหานคร ระดับอําเภอ และระดับตําบล เพื่อคิกออฟ (Kick off) พร้อมกันทุกตําบลในวันที่ 21 กุมภาพันธ์ 2561 นี้
โฆษกกระทรวงมหาดไทย กล่าวว่า ในขณะนี้ ผู้ว่าราชการจังหวัด ทุกจังหวัด และนายอําเภอ ทุกอําเภอ ในฐานะประธานคณะกรรมการขับเคลื่อนฯ ระดับจังหวัด และระดับอําเภอ ได้ดําเนินการประชุมถ่ายทอดนโยบายและกรอบแนวทางการปฏิบัติงานให้แก่คณะกรรมการขับเคลื่อนฯ ระดับจังหวัด ระดับอําเภอ และทีมขับเคลื่อนฯ ระดับตําบล ครบทุกพื้นที่เป็นที่เรียบร้อยแล้ว ซึ่ง “กระทรวงมหาดไทยมีความพร้อมในการลงพื้นที่วิเคราะห์สภาพปัญหาความเดือดร้อน เยี่ยมเยียนพี่น้องประชาชนรายครัวเรือน รายบุคคล และค้นหาความต้องการของประชาชน หมู่บ้าน ชุมชน โดยทีมขับเคลื่อนฯ ระดับตําบล เพื่อจัดทําแผนงาน โครงการที่ตอบสนองต่อความต้องการของพี่น้องประชาชนอย่างแท้จริง”
โฆษกกระทรวงมหาดไทย กล่าวเพิ่มเติมว่า กระทรวงมหาดไทยจะดําเนินโครงการไทยนิยม ยั่งยืน โดยเน้นการบูรณาการกับทุกภาคส่วนในพื้นที่ เพื่อร่วมกันแก้ไขปัญหาและพัฒนาให้ตรงกับความต้องการของประชาชนในพื้นที่บนพื้นฐานของการทํางานที่โปร่งใส ตรวจสอบได้ เพื่อพัฒนาคุณภาพชีวิตและความเป็นอยู่ของพี่น้องประชาชน เพื่อให้ประเทศชาติมีความมั่นคง มั่งคั่ง และยั่งยืน.
ครั้งที่ 33/2561
กองสารนิเทศ สํานักงานปลัดกระทรวงมหาดไทย
โทร. 0-22224131-2
รัฐบาลไทย-ข่าวทำเนียบรัฐบาล-รัฐบาลเร่งขจัดยาเสพติดในทุกพื้นที่
วันพุธที่ 24 ตุลาคม 2561
รัฐบาลเร่งขจัดยาเสพติดในทุกพื้นที่
รัฐบาลเดินหน้าขจัดปัญหายาเสพติดอย่างเข้มข้น โดยขับเคลื่อนการทํางานในทุกระดับทั้งในส่วนกลาง ส่วนภูมิภาค และท้องถิ่นชุมชน โดยเพิ่มการเฝ้าระวังและตรวจสอบพื้นที่แพร่ระบาดหนักในชุมชน เช่น สถานบันเทิง สถานศึกษา และโรงงาน
อาทิตย์ที่ 21 ต.ค.61
รัฐบาลเร่งขจัดยาเสพติดในทุกพื้นที่
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเดินหน้าขจัดปัญหายาเสพติดอย่างเข้มข้น โดยขับเคลื่อนการทํางานในทุกระดับทั้งในส่วนกลาง ส่วนภูมิภาค และท้องถิ่นชุมชน โดยเพิ่มการเฝ้าระวังและตรวจสอบพื้นที่แพร่ระบาดหนักในชุมชน เช่น สถานบันเทิง สถานศึกษา และโรงงาน พร้อมทั้งใช้แนวทางการจัดการอย่างครบวงจร คือ ปรามปรามปัญหาเดิม ป้องกันปัญหาใหม่ และบําบัดรักษาผู้เสพยาในปัจจุบัน อย่างไรก็ตาม การป้องกันและปราบปรามยาเสพติดโดยเฉพาะในกลุ่มเด็กและเยาวชนนั้นจะต้องทําควบคู่ไปกับการสร้างความรู้ความเข้าใจและความอบอุ่นในครอบครัวและโรงเรียน ซึ่งเป็นกลไกหลักที่ใกล้ชิดกับตัวเด็ก เพื่อปลูกฝังจิตสํานึกและความตระหนักถึงพิษภัยของยาเสพติด เพื่อไม่ให้ประชาชนตกเป็นทาสของยาเสพติดอีกต่อไป
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สธ.ชี้ปัจจัยความสำเร็จของ PCC ต้นแบบ 24 แห่ง บุคลากรต้องมีหัวใจปฐมภูมิ ผู้บริหารสนับสนุน
วันพุธที่ 10 พฤษภาคม 2560
สธ.ชี้ปัจจัยความสําเร็จของ PCC ต้นแบบ 24 แห่ง บุคลากรต้องมีหัวใจปฐมภูมิ ผู้บริหารสนับสนุน
กระทรวงสาธารณสุข ถอดบทเรียนการทํางานพื้นที่ต้นแบบคลินิกหมอครอบครัว 24 แห่ง  พบปัจจัยแห่งความสําเร็จ  ทีมบุคลากรต้องมีหัวใจปฐมภูมิ  ร่วมกันออกแบบระบบบริการกับชุมชนคนในพื้นที่หรือท้องถิ่น และผู้บริหารที่เข้าใจให้การสนับสนุน
กระทรวงสาธารณสุข ถอดบทเรียนการทํางานพื้นที่ต้นแบบคลินิกหมอครอบครัว24แห่ง พบปัจจัยแห่งความสําเร็จ ทีมบุคลากรต้องมีหัวใจปฐมภูมิ ร่วมกันออกแบบระบบบริการกับชุมชนคนในพื้นที่หรือท้องถิ่น และผู้บริหารที่เข้าใจให้การสนับสนุน
นายแพทย์โสภณ เมฆธนปลัดกระทรวงสาธารณสุข ให้สัมภาษณ์ภายหลังการประชุมเชิงปฏิบัติการถอดบทเรียนการขยายผลเครือข่ายพื้นที่ต้นแบบคลินิกหมอครอบครัว (PCC)ว่า กระทรวงสาธารณสุข ได้เชิญผู้ปฏิบัติงานจาก12เขตบริการสุขภาพที่เป็นต้นแบบคลินิกหมอครอบครัว24แห่ง ร่วมกันถอดบทเรียน แนวคิดการดําเนินงานคลินิกหมอครอบครัว ข้อคิดเห็น รวมไปถึงอุปสรรคในการดําเนินงานที่ผ่านมาประกอบด้วย เนื้องานและระบบงานสําคัญ การดําเนินงานตามแนวทางเวชศาสตร์ครอบครัวกับบริบทพื้นที่ การลงทะเบียนและการจัดการข้อมูลประชากร การจ่ายค่าตอบแทน การสนับสนุนงบประมาณ การสนับสนุนจากส่วนกลาง เขตบริการสุขภาพและสํานักงานสาธารณสุขจังหวัด และหัวใจสําคัญในการดําเนินงานอย่างยั่งยืนและขยายผลต่อ
ทั้งนี้ เพื่อให้เจ้าหน้าที่ผู้ปฏิบัติงานรวมไปถึงผู้บริหารได้ทราบข้อมูลการดําเนินงานที่ทําให้ประสบความสําเร็จและปัญหาที่เกิดขึ้น โดยมีวิทยากรที่เป็นเจ้าหน้าที่คลินิกหมอครอบครัวที่ได้ดําเนินการในสถานพยาบาลมาร่วมแบ่งปันแนวคิดหรือวิธีปฏิบัติ แลกเปลี่ยนเรียนรู้ในการทํางานคลินิกหมอครอบครัว ซึ่งมีทั้งจากพื้นที่เขตเมืองและเขตชนบทที่มีบริบทการทํางานแตกต่างกัน
"ผลการถอดบทเรียนครั้งนี้ พบว่าสิ่งที่สําคัญที่ทําให้นโยบายคลินิกหมอครอบครัวสามารถขับเคลื่อนไปได้ใน24พื้นที่ต้นแบบมี3 ข้อหลักๆ คือ1.การจัดให้มีพื้นที่รับผิดชอบที่ชัดเจน ทําให้เกิดการปรับเปลี่ยนวิธีการจัดการบุคลากรที่ทํางานในแต่ละพื้นที่2.การออกแบบระบบบริการ ที่เกิดจากสหวิชาชีพที่เข้าไปร่วมดูแล และ3.การสนับสนุนจากผู้บริหารทําให้สามารถปรับระบบการดูแลจากการดูแล“โรค”ไปเป็นการดูแล“คน”ด้วยหลักการของเวชศาสตร์ครอบครัว โดยปัจจัยแห่งความสําเร็จ ที่พบในพื้นที่ต้นแบบ คือ ทีมบุคลากรที่มีหัวใจปฐมภูมิร่วมกันออกแบบบริการกับชุมชนหรือท้องถิ่น และผู้บริหารที่เข้าใจให้การสนับสนุน"นายแพทย์โสภณ กล่าว
นายแพทย์โสภณ กล่าวต่อว่า นโยบายทีมหมอครอบครัวเป็นหนึ่งในนโยบายสําคัญของกระทรวงสาธารณสุข ทําหน้าที่ครอบคลุมทุกมิติทั้งการรักษา ส่งเสริม ป้องกัน ฟื้นฟูสภาพ ตลอดจนพัฒนาคุณภาพชีวิตของประชาชนกลุ่มเป้าหมายและครอบครัว เสมือนเป็นเพื่อนสนิทหรือญาติของครอบครัว โดยมุ่งหวังลดความเหลื่อมล้ําทางสังคม ภายใต้เป้าหมาย6,500ทีมในระยะเวลา10ปี ดูแลประชาชนครอบคลุมไทย65ล้านคน ซึ่งกําหนดให้ทีมหมอครอบครัว1ทีมต่อการดูแลประชากร10,000คน โดยใน1ทีมจะประกอบไปด้วย7กลุ่มวิชาชีพ คือ แพทย์ /ทันตแพทย์ /ทันตาภิบาล /เภสัชกร/เจ้าพนักงานเภสัชกรรม/พยาบาล /นักวิชาการสาธารณสุข /เจ้าพนักงานสาธารณสุข /กายภาพบําบัดและแพทย์แผนไทย
**************10 พฤษภาคม2560
รัฐบาลไทย-ข่าวทำเนียบรัฐบาล-“บิ๊กอู๋” เผย รัฐบาลช่วยเหลือแรงงานไทยเสียชีวิตที่ไต้หวันอย่างเต็มที่  พร้อม ดูแลทายาทเดินทางจัดพิธีศพ กลับถึงไทย 11 พ.ค.นี้
วันพุธที่ 9 พฤษภาคม 2561
“บิ๊กอู๋” เผย รัฐบาลช่วยเหลือแรงงานไทยเสียชีวิตที่ไต้หวันอย่างเต็มที่  พร้อม ดูแลทายาทเดินทางจัดพิธีศพ กลับถึงไทย 11 พ.ค.นี้
“โฆษกแรงงาน” เผย รมว.แรงงาน ห่วงใยและติดตามความคืบหน้าการช่วยเหลือแรงงานไทยเสียชีวิตที่ไต้หวัน กรณีไฟไหม้โรงงานเมื่อวันที่ 28 เม.ย.ที่ผ่านมา ยืนยัน รัฐบาลช่วยเหลืออย่างเต็มที่ พร้อม อํานวยความสะดวกทายาทจัดพิธีศพที่ไต้หวัน ก่อนเดินทางถึงไทย 11 พ.ค.นี้
“โฆษกแรงงาน” เผย รมว.แรงงาน ห่วงใยและติดตามความคืบหน้าการช่วยเหลือแรงงานไทยเสียชีวิตที่ไต้หวัน กรณีไฟไหม้โรงงานเมื่อวันที่ 28 เม.ย.ที่ผ่านมา ยืนยัน รัฐบาลช่วยเหลืออย่างเต็มที่ พร้อม อํานวยความสะดวกทายาทจัดพิธีศพที่ไต้หวัน ก่อนเดินทางถึงไทย 11 พ.ค.นี้ เพื่อนําเถ้าอัฐิมาบําเพ็ญกุศลตามศาสนา
นางเพชรรัตน์ สินอวย รองปลัดกระทรวงแรงงาน ในฐานะโฆษกกระทรวงแรงงาน เปิดเผยว่าพล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน ได้มีความห่วงใยและติดตามความคืบหน้า
การให้ความช่วยเหลือแรงงานไทยกรณีไฟไหม้โรงงานชินพูน สาขาผิงเจิ้น ในไต้หวัน เมื่อวันที่ 28 เมษายน
ที่ผ่านมา เป็นเหตุให้แรงงานไทยเสียชีวิต 2 ราย คือ นายภานุพงษ์ เสงี่ยม อายุ 24 ปี เป็นชาวจังหวัดฉะเชิงเทรา และนายเชิดศักดิ์ บุรัมสูงเนิน อายุ 42 ปี เป็นชาวจังหวัดบุรีรัมย์นั้น ซึ่งความคืบหน้าการให้ความช่วยเหลือล่าสุด สํานักงานแรงงานไทย ณ กรุงไทเป ประเทศไต้หวัน รายงานว่า ได้อํานวยความสะดวกแก่ทายาทของแรงงานทั้ง 2 ครอบครัว ซึ่งได้เดินทางไปในการจัดพิธีศพตามศาสนาที่ประเทศไต้หวันเมื่อสัปดาห์ที่ผ่านมา โดยทายาทจะเดินทางกลับถึงประเทศไทยในวันที่ 11 พฤษภาคมนี้ เพื่อนําเถ้าอัฐิของแรงงานมาบําเพ็ญกุศลต่อที่ประเทศไทย
นางเพชรรัตน์ฯ กล่าวต่อว่า สํานักงานแรงงานไทย ณ กรุงไทเป ประเทศไต้หวัน ยังได้นําทายาท
เข้าคารวะแท่นป้ายชื่อและรูปของผู้เสียชีวิต โดยจะมีกําหนดการจัดพิธีศพและฌาปนกิจในวันที่
10 พฤษภาคมนี้ นอกจากนี้ ยังได้มอบเงินช่วยเหลือครอบครัวละ 10,000 เหรียญไต้หวัน โดยมีคนไทย
จากชุมชนต่างๆ ร่วมกันบริจาคสมทบเพิ่ม รวมเป็นเงินบริจาคช่วยเหลือครอบครัวละ 27,400 เหรียญไต้หวัน รวมทั้งได้ชี้แจงการให้ความช่วยเหลือที่นายจ้างจะดําเนินการให้และสิทธิประโยชน์ต่างๆ ที่ทายาทพึงได้รับ
ตามกฎหมายท้องถิ่นของทางการไต้หวัน โดยในวันนี้ (9 พ.ค.61) สนร.ไทเป จะได้นําทายาทของแรงงาน
เข้าพบอัยการ กองแรงงานนครเถาหยวน และเข้าพบนายจ้างตามลําดับต่อไป
“พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน ได้มีความห่วงใยและติดตาม
ความคืบหน้าการให้ความช่วยเหลือแก่แรงงานไทยที่เสียชีวิตในไต้หวันอย่างใกล้ชิด เพื่อให้ได้รับสิทธิประโยชน์การคุ้มครองแรงงานตามกฎหมาย สอดคล้องกับนโยบายของรัฐบาลที่ให้ความสําคัญในการดูแลแรงงานไทย
ที่ไปทํางานต่างประเทศอย่างเต็มที่ ”นางเพชรรัตน์ฯ กล่าว
------------------------------
กองเผยแพร่และประชาสัมพันธ์/
ชนินทร เพ็ชรทับ - ข่าว/
ปริยรณ พรหมสาขา ณ สกลนคร - ภาพ/
9 พ.ค. 61
รัฐบาลไทย-ข่าวทำเนียบรัฐบาล-รองปลัดสุรพลฯ ร่วมจุดเทียนเพื่อน้อมรำลึกในพระมหากรุณาธิคุณ เนื่องในวันคล้ายวันสวรรคตพระบาทสมเด็จพระจุลจอมเกล้าเจ้าอยู่หัว
วันพฤหัสบดีที่ 24 ตุลาคม 2562
รองปลัดสุรพลฯ ร่วมจุดเทียนเพื่อน้อมรําลึกในพระมหากรุณาธิคุณ เนื่องในวันคล้ายวันสวรรคตพระบาทสมเด็จพระจุลจอมเกล้าเจ้าอยู่หัว
นายสุรพล ชามาตย์ รองปลัดกระทรวงอุตสาหรรม ร่วมจุดเทียนเพื่อน้อมรําลึกในพระมหากรุณาธิคุณ เนื่องในวันคล้ายวันสวรรคตพระบาทสมเด็จพระจุลจอมเกล้าเจ้าอยู่หัว  ณ บริเวณมณฑลพิธีท้องสนามหลวง
23 ตุลาคม 2562 เวลา 19.30 น. นายสุรพล ชามาตย์ รองปลัดกระทรวงอุตสาหรรม พร้อมด้วย นายเดชา จาตุธนานันท์​ รองอธิบดีกรมส่งเสริมอุตสาหกรรม​ ผู้บริหารระดับสูง ข้าราชการ และเจ้าหน้าที่กระทรวงอุตสาหกรรม ร่วมจุดเทียนเพื่อน้อมรําลึกในพระมหากรุณาธิคุณ เนื่องในวันคล้ายวันสวรรคตพระบาทสมเด็จพระจุลจอมเกล้าเจ้าอยู่หัว ณ บริเวณมณฑลพิธีท้องสนามหลวง
นอกจากนี้ กระทรวงอุตสาหกรรม ยังได้นําอาหารและเครื่องดื่ม จํานวน 2,000 ชุด มาแจกจ่ายให้กับประชาชนที่มาร่วมงาน
รัฐบาลไทย-ข่าวทำเนียบรัฐบาล-รมว.ดิจิทัลฯ เป็นประธานมอบสัมฤทธิบัตรการอบรมหลักสูตร “ผู้นำการส่งเสริมเศรษฐกิจดิจิทัล (Digital CEO)” รุ่นที่ 1
วันอังคารที่ 22 พฤษภาคม 2561
รมว.ดิจิทัลฯ เป็นประธานมอบสัมฤทธิบัตรการอบรมหลักสูตร “ผู้นําการส่งเสริมเศรษฐกิจดิจิทัล (Digital CEO)” รุ่นที่ 1
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม เป็นประธานมอบสัมฤทธิบัตรแก่ผู้ผ่านการอบรมหลักสูตร “ผู้นําการส่งเสริมเศรษฐกิจดิจิทัล (Digital CEO)” รุ่นที่ 1 ภายใต้แนวคิด “2022 Vision for Thailand Digital Economy & Society” โดยสํานักงานส่งเสริมเศรษฐกิจดิจิทัล (ดีป้า) หน่วยงานในสังกัดกระทรวงดิจิทัลฯ จัดขึ้น เพื่อให้ผู้บริหารระดับสูงของหน่วยงานภาครัฐและเอกชนในส่วนกลางและท้องถิ่นได้ศึกษาและรับทราบข้อมูลใหม่ๆ ที่ทันสมัย เป็นการเสริมสร้างทักษะการวิเคราะห์สภาวะแวดล้อมในปัจจุบันและอนาคต พร้อมพัฒนาทักษะด้านดิจิทัลตามร่างแนวทางการพัฒนาทักษะด้านดิจิทัลฯ ทั้งยังได้เปิดโอกาสให้มีการแลกเปลี่ยนองค์ความรู้ วิสัยทัศน์ และประสบการณ์ระหว่างผู้บริหารระดับสูงที่เข้ารับการอบรมฯ ให้เกิดการพัฒนาวิสัยทัศน์ในการกําหนดนโยบายการส่งเสริมเศรษฐกิจดิจิทัล และเป็นการสานสัมพันธ์ที่ดีระหว่างกัน ตลอดจนเป็นการดําเนินการตามนโยบายรัฐบาล ที่มุ่งพัฒนาปรับเปลี่ยนภาครัฐเป็นรัฐบาลดิจิทัลมาสู่การพัฒนาระดับบุคคล รวมถึงพัฒนาผู้นําเพื่อขับเคลื่อนการเปลี่ยนแปลงและพัฒนาขีดความสามารถด้านกําลังคนในการสร้างสรรค์นวัตกรรมด้วยเทคโนโลยีดิจิทัล ซึ่งจะส่งผลต่อการจัดอันดับประเทศที่ดีขึ้นในเวทีนานาชาติ ทั้งนี้ มีผู้ผ่านการอบรมและได้รับสัมฤทธิบัตรรวมทั้งสิ้น 64 ท่าน ซึ่งถือเป็นกําลังสําคัญในการผลักดันนโยบายรัฐบาลดิจิทัลของรัฐบาล เมื่อวันที่ 19 พฤษภาคม 2561 ณ โรงแรมอีสติน แกรนด์ สาทร เขตสาทร กรุงเทพฯ
*********************
รัฐบาลไทย-ข่าวทำเนียบรัฐบาล-กระบวนการปล่อยสินค้านำเข้าทางเรือล่วงหน้า (Pre arrival Processing by ship)
วันพุธที่ 16 พฤษภาคม 2561
กระบวนการปล่อยสินค้านําเข้าทางเรือล่วงหน้า (Pre arrival Processing by ship)
วันพุธที่ 16 พฤษภาคม 2561 นายกุลิศ สมบัติศิริ อธิบดีกรมศุลกากร เป็นประธานงานประชาสัมพันธ์กระบวนการปล่อยสินค้านําเข้าทางเรือล่วงหน้า (Pre arrival Processing by ship) ณ ท่าเทียบเรือ A 3 ท่าเรือแหลมฉบัง จังหวัดชลบุรี
ตามประกาศกรมศุลกากรที่ 5/2561 เรื่องกระบวนการทางศุลกากรล่วงหน้าก่อนสินค้ามาถึงลงวันที่ 10 มกราคม 2561 เรื่องระบบการส่งข้อมูลอิเล็กทรอนิกส์ก่อนเรือเข้าเทียบท่า หรือ Pre arrival Processing by ship โดยตั้งแต่วันที่ 1 มีนาคม 2561 เป็นต้นมา กรมศุลกากรได้เปิดการรับรายงานเรือเข้าอิเล็กทรอนิกส์ (e-Manifest) ก่อนเรือเข้าเทียบท่า ณ ท่าเรือแหลมฉบัง โดยเป็นการเอื้อให้ ตัวแทนสายเรือและผู้นําเข้า ส่งข้อมูลที่เกี่ยวข้องทางอิเล็กทรอนิกส์ล่วงหน้า เพื่อให้กรมศุลกากรนําข้อมูลมาประเมินความเสี่ยงของเที่ยวการขนส่งนั้นๆ โดยมีขั้นตอนดังนี้ นายเรือ/ตัวแทนผู้รับมอบอํานาจจากนายเรือ/ตัวแทนเรือ ส่งข้อมูลบัญชีสินค้าที่บรรทุกมากับเรือล่วงหน้าก่อนเรือมาถึงท่า 24 ชั่วโมง ในกรณี เรือระยะสั้นจากกัมพูชาและเวียดนาม ส่งข้อมูลล่วงหน้า 6 ชั่วโมง (จากเดิม ส่งข้อมูลภายใน 24 ชั่วโมง หลังจากเรือเข้าเทียบท่า) จึงทําให้ ผู้นําเข้า/ตัวแทนผู้นําเข้า สามารถจัดทําและส่งข้อมูลใบขนสินค้าขาเข้า เข้าระบบกรมศุลกากรทางอิเล็กทรอนิกส์ พร้อมชําระค่าภาษีอากร (ถ้ามี) และผู้นําเข้าจะทราบสถานะของใบขนสินค้าหลังชําระภาษีอากร เพื่อวางแผนในการรับมอบสินค้า ได้เมื่อเรือมาถึงท่า เช่น
ใบขนสินค้าขาเข้าสถานะ G (Green Line) ยกเว้นการตรวจสินค้า ผู้ประกอบการท่าเทียบเรือจะได้รับข้อความอิเล็กทรอนิกส์จากกรมศุลกากรให้ทําการส่งมอบสินค้าได้ โดยสามารถทําการส่งมอบสินค้าให้ผู้นําเข้าหรือตัวแทน ได้ทันทีที่ยกตู้คอนเทนเนอร์ลงจากเรือ / ใบขนสินค้าขาเข้าสถานะ R (Red Line) ต้องตรวจสินค้าก่อนปล่อย ผู้นําเข้าหรือตัวแทน สามารถมาพบเจ้าหน้าที่ศุลกากรได้ทันที โดยที่ผู้ประกอบการท่าเทียบเรือจะได้รับข้อความอิเล็กทรอนิกส์จากกรมศุลกากรให้ทําการเตรียมของเพื่อตรวจได้เร็วขึ้นกว่าระบบเดิม
จากสถิติการจัดส่งข้อมูลบัญชีสินค้าบรรทุกมากับเรืออิเล็กทรอนิกส์ (e-Manifest) ในเดือนมีนาคม 2561 สายเรือระยะยาวส่งข้อมูลบัญชีสินค้าล่วงหน้า 24 ชั่วโมง ก่อนเรือมาถึงท่า 71.4% สายเรือระยะสั้นส่งข้อมูลบัญชีสินค้าล่วงหน้า 6 ชั่วโมง ก่อนเรือมาถึงท่า 96.6% โดยคาดว่าจะได้รับความร่วมมือในการจัดส่งข้อมูลบัญชีสินค้าล่วงหน้าครบทุกสายเรือ ภายในเดือนพฤษภาคม 2561 นี้ จึงขอประชาสัมพันธ์เชิญชวน ผู้ประกอบการ ผู้นําเข้า จัดทําใบขนสินค้าขาเข้าล่วงหน้าก่อนเรือมาถึงท่า ในระบบอิเล็กทรอนิกส์กรมศุลกากร เพื่อความสะดวก รวดเร็วในการรับมอบสินค้า ลดค่าธรรมเนียมในการจัดเก็บสินค้าก่อนการตรวจปล่อยออกจากอารักขาศุลกากร
รัฐบาลไทย-ข่าวทำเนียบรัฐบาล-นรม. พร้อมด้วย ลธน. ให้กำลังใจข้าราชการและเจ้าหน้าที่ทำเนียบรัฐบาลที่มาร่วมออกกำลังกายทุกวันพุธของสัปดาห์
วันพุธที่ 28 ธันวาคม 2559
นรม. พร้อมด้วย ลธน. ให้กําลังใจข้าราชการและเจ้าหน้าที่ทําเนียบรัฐบาลที่มาร่วมออกกําลังกายทุกวันพุธของสัปดาห์
นรม. พร้อมด้วย ลธน. ให้กําลังใจข้าราชการและเจ้าหน้าที่ทําเนียบรัฐบาลที่มาร่วมออกกําลังกายทุกวันพุธของสัปดาห์
วันนี้ (28 ธันวาคม 2559) เวลา 15:10 น. ณ บริเวณสนามหญ้าด้านหน้าตึกไทยคู่ฟ้า ทําเนียบรัฐบาล พลเอกประยุทธ์ จันทร์โอชา นายกรัฐมนตรี พร้อมด้วย พลเอก วิลาศ อรุณศรี เลขาธิการนายกรัฐมนตรี ได้มาพบปะข้าราชการและเจ้าหน้าที่ทําเนียบรัฐบาล ซึ่งมาร่วมกันออกกําลังกายโดยมีครูฝึกจากการกีฬาแห่งประเทศไทยเป็นผู้นําในการออกกําลังกายในครั้งนี้
ทั้งนี้ นายกรัฐมนตรีได้มอบของขวัญปีใหม่ให้กับครูฝึก พร้อมกล่าวขอบคุณและให้กําลังใจข้าราชการและเจ้าหน้าที่ทําเนียบรัฐบาลที่มาร่วมกันออกกําลังกายเพื่อสุขภาพที่แข็งแรง และเป็นการสนับสนุนให้คนไทยหันมาออกกําลังกายกันมากขึ้น เพื่อเป็นกําลังสําคัญในการพัฒนาประเทศชาติให้เจริญก้าวหน้าต่อไป โดยกิจกรรมในวันนี้ ได้แก่ การเต้นแอโรบิค เดิน-ยืนแกว่งแขนไปมา เต้นฮูล่าฮูป และวิ่งรอบขอบสนามบริเวณด้านหน้าตึกสันติไมตรี (หลังนอก) ด้วย
อนึ่ง นายกรัฐมนตรีไม่ได้ร่วมออกกําลังกายในวันนี้ เนื่องจาก เวลา 16.30 น. มีกําหนดการเดินทางไปวางพานพุ่มดอกไม้ถวายราชสักการะพระบรมราชานุสาวรีย์สมเด็จพระเจ้าตากสินมหาราช ในนามนายกรัฐมนตรี และคณะรัฐมนตรี ณ พระบรมราชานุสาวรีย์สมเด็จพระเจ้าตากสินมหาราช วงเวียนใหญ่ เขตคลองสาน กรุงเทพมหานคร
**************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายชาติชาย ทิพย์สุนาวี ปลัดกระทรวงคมนาคม เปิดการประชุมสัมมนาถ่ายทอดยุทธศาสตร์ชาติ ว่าด้วยการป้องกันและปราบปรามการทุจริต ระยะที่ 3
วันอังคารที่ 21 พฤศจิกายน 2560
นายชาติชาย ทิพย์สุนาวี ปลัดกระทรวงคมนาคม เปิดการประชุมสัมมนาถ่ายทอดยุทธศาสตร์ชาติ ว่าด้วยการป้องกันและปราบปรามการทุจริต ระยะที่ 3
นายชาติชาย ทิพย์สุนาวี ปลัดกระทรวงคมนาคม เป็นประธานเปิดการประชุมสัมมนาถ่ายทอดยุทธศาสตร์ชาติ ว่าด้วยการป้องกันและปราบปรามการทุจริต ระยะที่ 3 เมื่อวันที่ 20 พฤศจิกายน 2560 ณ โรงแรมปรินซ์พาเลซ
โดยมี นายกฤชเทพ สิมลี รองปลัดกระทรวงคมนาคม นายชยุตพล ลีนิวา ผู้เชี่ยวชาญเฉพาะด้านให้คําปรึกษากฎหมาย ร่วมพิธีเปิด และมีผู้เข้าร่วมการประชุมสัมมนาฯ จํานวน 100 คน ประกอบด้วย บุคลากรผู้รับผิดชอบงานด้านการป้องกันและปราบปรามการทุจริต และประมวลจริยธรรมสังกัดสํานักงานปลัดกระทรวงคมนาคม สํานักงานรัฐมนตรี และหน่วยงานในสังกัดกระทรวงคมนาคม ซึ่งได้รับเกียรติจากผู้บริหารของสํานักงาน ป.ป.ช. เป็นวิทยากร
รัฐบาลได้เห็นความสําคัญในการแก้ไขปัญหาการทุจริตคอร์รัปชั่นในภาครัฐ และกําหนดเป็นนโยบายเร่งด่วนของรัฐบาล ซึ่งคณะรัฐมนตรีได้มีมติเมื่อวันที่ 11 ตุลาคม 2559 เห็นชอบร่างแผนยุทธศาสตร์ชาติ ว่าด้วยการป้องกันและปราบปรามทุจริต ระยะที่ 3 (พ.ศ. 2560 - 2564) ให้หน่วยงานภาครัฐแปลงแนวทางและมาตรการตามยุทธศาสตร์ฯ สู่การปฏิบัติตั้งแต่ปีงบประมาณ 2560 และกําหนดไว้ในแผนปฏิบัติราชการ 4 ปี และแผนปฏิบัติราชการประจําปีของส่วนราชการ นอกจากนี้รัฐบาลได้สนับสนุนงบประมาณตามแผนงานบูรณาการป้องกันและปราบปรามการทุจริตและประพฤติมิชอบ เพื่อให้การดําเนินการตามยุทธศาสตร์บรรลุเป้าหมาย
กระทรวงคมนาคมได้ดําเนินงานโครงการขับเคลื่อนแผนยุทธศาสตร์ชาติ ว่าด้วยการป้องกันและปราบปรามการทุจริตของกระทรวงคมนาคม กิจกรรมที่ 1 ได้แก่ การประชุมสัมมนาถ่ายทอดยุทธศาสตร์ชาติ ว่าด้วยการป้องกันและปราบปรามการทุจริต ระยะที่ 3 โดยมีวัตถุประสงค์ ดังนี้
1. เพื่อถ่ายทอดความรู้ และสร้างความเข้าใจในการขับเคลื่อนแผนยุทธศาสตร์ชาติ ว่าด้วยการป้องกันและปราบปรามการทุจริต ระยะที่ 3 (พ.ศ. 2560 - 2564) ไปสู่การปฏิบัติของหน่วยงานในสังกัดกระทรวงคมนาคม
2. เพื่อพัฒนาระบบบริหารการต่อต้านการทุจริตให้มีประสิทธิภาพ และบูรณาการเชื่อมโยงแผนยุทธศาสตร์ชาติ ว่าด้วยการป้องกันและปราบปรามการทุจริต ระยะที่ 3 (พ.ศ. 2560 - 2564) กับแผนยุทธศาสตร์ของกระทรวงฯ และหน่วยงานในสังกัดกระทรวงคมนาคม รวมทั้งมีแนวทางการขับเคลื่อนและทิศทางประเมินผลที่ชัดเจนเป็นรูปธรรม
รัฐบาลไทย-ข่าวทำเนียบรัฐบาล-นายกรัฐมนตรีเปิดโครงการ THAILAND SMILES WITH YOU #ยิ้มให้โลกให้โลกยิ้ม พลังแห่งรอยยิ้มของคนไทยสู่คนทั้งโลกให้ก้าวผ่านวิกฤติโควิด-19
วันพฤหัสบดีที่ 23 กรกฎาคม 2563
นายกรัฐมนตรีเปิดโครงการ THAILAND SMILES WITH YOU #ยิ้มให้โลกให้โลกยิ้ม พลังแห่งรอยยิ้มของคนไทยสู่คนทั้งโลกให้ก้าวผ่านวิกฤติโควิด-19
นายกรัฐมนตรีเปิดโครงการ THAILAND SMILES WITH YOU #ยิ้มให้โลกให้โลกยิ้ม พลังแห่งรอยยิ้มของคนไทยสู่คนทั้งโลกให้ก้าวผ่านวิกฤติโควิด-19
วันนี้ (23 ก.ค. 63) เวลา 15.00 น. ณ โรงละครอักษรา คิงเพาเวอร์ คอมเพล็กซ์ ถนนรางน้ํา พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานเปิดโครงการ THAILAND SMILES WITH YOU โดยมีพลเอก ประวิตร วงษ์สุวรรณ รองนายกรัฐมนตรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข นายศักดิ์สยาม ชิดชอบ รัฐมนตรีว่าการกระทรวงคมนาคม นายดิสทัต โหตระกิตย์ เลขาธิการนายกรัฐมนตรี ปลัดกระทรวงการท่องเที่ยวและกีฬา ผู้ว่าการการท่องเที่ยวแห่งประเทศไทย นายอัยยวัฒน์ ศรีวัฒนประภา ประธานเจ้าหน้าที่บริหาร กลุ่มบริษัท คิง เพาเวอร์ และประธานสโมสรฟุตบอลเลสเตอร์ ซิตี้ พร้อมคณะผู้บริหาร รอให้การต้อนรับ
โอกาสนี้ นายกรัฐมนตรีรับฟังบทเพลง "รอยยิ้มที่หัวใจ" ของวง ETC พร้อมกล่าวเปิดโครงการว่า การแพร่ระบาดของโควิด - 19 เป็นวิกฤตการณ์ที่สร้างความเสียหายอย่างรุนแรงทั่วโลก รวมทั้งไทยก็ได้รับความเดือดร้อนทั้งความเป็นอยู่และการทํามาหากินของคนไทยหลายสิบล้านคน ถึงแม้ว่าขณะนี้ประเทศไทยจะสามารถควบคุมการการแพร่ระบาดของโควิด - 19 ได้ดีในระดับหนึ่งจนเป็นที่ยอมรับและได้รับความชื่นชมจากทั่วโลก ซึ่งขอทุกคนร่วมภาคภูมิใจถึงความเป็นอันหนึ่งอันเดียวกัน ความเสียสละและความพร้อมใจที่จะร่วมมือกันทํางานช่วยเหลือกันในยามวิกฤต ทําให้สามารถรับมือกับสถานการณ์ครั้งนี้ได้เป็นอย่างดี อย่างไรก็ตาม ภาครัฐ-เอกชน ต้องช่วยกันป้องกัน ไม่ประมาทเพื่อไม่ให้เกิดการระบาดรอบที่สอง ทั้งนี้ ตนในฐานะหัวหน้าศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 ได้สั่งการและกําชับทุกหน่วยงานดําเนินมาตรการอย่างเข้มงวด เนื่องจากไทยอยู่ระหว่างมาตรการผ่อนคลายระยะ 6 ที่มีความท้าทายที่รออยู่เบื้องหน้า
โอกาสนี้ นายกรัฐมนตรียังชื่นชมโครงการ ฯ ที่ช่วยส่งผ่านกําลังใจจากคนไทยไปสู่คนทั่วโลกให้ก้าวผ่านวิกฤตในครั้งนี้ไปด้วยกัน สร้างความหวังที่จะสามารถกลับมาใช้ชีวิตปกติได้อีกครั้งหนึ่งด้วยรอยยิ้มของคนไทยทุกคน ช่วยฟื้นฟูเศรษฐกิจของประเทศและอุตสาหกรรมการท่องเที่ยวของประเทศไทยในอนาคต ด้วยการผนึกกําลังทุกภาคส่วน ร่วมผลักดันพลิกฟื้นเศรษฐกิจ สร้างงาน สร้างรายได้ให้กับคนไทยตามแนวทาง “รวมไทยสร้างชาติ” ที่รัฐบาลมุ่งมั่น ขับเคลื่อน วางอนาคตของประเทศร่วมเดินหน้าประเทศไปด้วยกัน
จากนั้น นายกรัฐมนตรีถ่ายภาพร่วมกับประธานเจ้าหน้าที่บริหารกลุ่มบริษัท คิง เพาเวอร์ และประธานสโมสรฟุตบอลเลสเตอร์ ซิตี้ ก่อนเดินทางกลับ
*******************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมว.ทส. ตรวจเยี่ยมสวนรุกขชาติห้วยแก้ว จังหวัดเชียงใหม่ พร้อมมอบนโยบายการดำเนินงาน
วันศุกร์ที่ 27 มกราคม 2560
รมว.ทส. ตรวจเยี่ยมสวนรุกขชาติห้วยแก้ว จังหวัดเชียงใหม่ พร้อมมอบนโยบายการดําเนินงาน
กระทรวงทรัพยากรธรรมชาติและสิ่งแวดล้อม ลงพื้นที่ตรวจเยี่ยมและมอบนโยบายแก่ข้าราชการและพนักงานเจ้าหน้าที่ สํานักบริหารพื้นที่อนุรักษ์ที่ 16 จังหวัดเชียงใหม่
พลเอกสุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วยนายธัญญา เนติธรรมกุล อธิบดีกรมอุทยานแห่งชาติ สัตว์ป่า และพันธุ์พืช เดินทางไปตรวจเยี่ยมและมอบนโยบายแก่ข้าราชการและพนักงานเจ้าหน้าที่ สํานักบริหารพื้นที่อนุรักษ์ที่ 16 จังหวัดเชียงใหม่ พร้อมกันนี้ได้เยี่ยมชมค่ายเยาวชนในสวนรุกขชาติห้วยแก้ว และฟังบรรยายสรุปผลการดําเนินงานจากผู้อํานวยการสํานักบริหารพื้นที่อนุรักษ์ที่ 16 และผู้อํานวยการสํานักจัดการทรัพยากรป่าไม้ที่ 1 ณ ส่วนจัดการต้นน้ํา (ห้วยแก้ว) จังหวัดเชียงใหม่
รัฐบาลไทย-ข่าวทำเนียบรัฐบาล-สอศ. ร่วมโครงการจิตอาสาเพื่อการพัฒนาลำน้ำกับชีวิต
วันอังคารที่ 17 กรกฎาคม 2561
สอศ. ร่วมโครงการจิตอาสาเพื่อการพัฒนาลําน้ํากับชีวิต
ดร. สุเทพ ชิตยวงษ์ เลขาธิการคณะกรรมการการอาชีวศึกษา เปิดเผยว่า สํานักงานคณะกรรมการการอาชีวศึกษา (สอศ.) ได้เข้าร่วมโครงการจิตอาสาเพื่อการพัฒนาลําน้ํากับชีวิต บนวิถีแห่งความพอเพียง เพื่อประโยชน์และความสุขของประชาชน
ดร. สุเทพ ชิตยวงษ์ เลขาธิการคณะกรรมการการอาชีวศึกษา เปิดเผยว่า สํานักงานคณะกรรมการการอาชีวศึกษา (สอศ.) ได้เข้าร่วมโครงการจิตอาสาเพื่อการพัฒนาลําน้ํากับชีวิต บนวิถีแห่งความพอเพียง เพื่อประโยชน์และความสุขของประชาชน โดยดําเนินกิจกรรม “พลังอาชีวะ จิตอาสา เปรมประชากร คลองรังสิตพัฒนา” ซึ่งเมื่อวันที่ 9 กรกฎาคม 2561 สอศ. ได้นําผลงานสิ่งประดิษฐ์ “เครื่องกลเติมอากาศพลังงานแสงอาทิตย์” เข้าติดตั้งและทดสอบระบบการใช้งานเพื่อบําบัดน้ําเสีย ณ คลองเปรมประชากร พื้นที่เขตหลักสี่ กรุงเทพฯ โดยสิ่งประดิษฐ์ดังกล่าว สถานศึกษาในสังกัดอาชีวศึกษา ได้มีการพัฒนากลไกและเทคนิคในการปรับระดับการเติมอากาศ ทั้งหมด 3 แบบ แบบที่ 1 เป็นเครื่องกลเติมอากาศแบบใบพัดหมุนตีผิวน้ํา จํานวน 230 ตัว แบบที่ 2 เป็นรุ่นเติมอากาศแบบพัดหมุนตีผิวน้ําและพ่นน้ําใต้ผิวน้ํา จํานวน 115 ตัว และแบบที่3 เป็นเครื่องเติมอากาศแบบท่อเติมออกซิเจนลงไปใต้น้ํา จํานวน 115 ตัว ทั้งนี้ได้มีการคํานวณพื้นที่ในการวางเครื่องกลเติมอากาศพลังแสงอาทิตย์ตลอดเส้นทาง 23 กิโลเมตร ในคลองเปรมประชากร ซึ่งจะใช้เครื่องกลเติมอากาศ รวมจํานวน 460 เครื่อง โดยจัดวางในระยะห่าง ทุก 200 เมตร
เลขาธิการกล่าวต่อไปว่า พร้อมกันนี้ ได้มีการนําผลงานการวิจัยพัฒนา “เรือลอกตะกอนแบบตีกวนดูดกลับ” ซึ่งเป็นผลงานของวิทยาลัยเทคโนโลยีและอุตสาหกรรมการต่อเรือพระนครศรีอยุธยา ไปลงพื้นที่ร่วมทํางานทดสอบระบบ โดยจะใช้เรือลอกตะกอนแบบตีกวนดูดกลับจะขับเข้าไปดูดเลนในกลางลําคลอง ซึ่งเลนและตะกอนเหล่านี้ เป็นแหล่งแก๊สมีกลิ่นเหม็น เป็นสาเหตุที่ทําให้เกิดอาการแสบจมูก หรือลําคอ โดยเมื่อลอกเลนตะกอนออกแล้ว จะทําให้เครื่องกลเติมอากาศฯ สามารถเพิ่มปริมาณออกซิเจนในลําน้ําให้มีประสิทธิภาพเพิ่มขึ้น
นอกจากนี้ สอศ.ยังได้วิจัยพัฒนานวัตกรรม “เรือเก็บผักตบชวา แบบอัดก้อน และเรือเก็บผักตบชวาแบบสายพาน จํานวน 2 ลํา ซึ่งเป็นผลงานของวิทยาลัยเทคโนโลยีและอุตสาหกรรมการต่อเรือพระนครศรีอยุธยาเช่นกัน โดยเรือทั้ง 2 ลํา จะทําหน้าที่ในการเก็บผักตบชวา และอัดก้อน พร้อมทั้งลําเลียงขึ้น ไปตากแห้ง ซึ่งจะสะดวก และง่ายต่อการขนส่ง โดยผักตบชวานี้ วิทยาลัยเทคนิคนครนายก ได้รับช่วงต่อ ในการวิจัยพัฒนานําไปผสมดินทําปุ๋ย ทํากระถางต้นไม้ และวิทยาลัยการอาชีพอัมพวา ได้ทําวิจัยเพื่อนําไปผลิตเป็นแท่งเชื้อเพลิงต่อไป
ที่มา : ประชาสัมพันธ์ สอศ.